b'\n_START_ARTICLE_\nEdward Braddock\n_START_SECTION_\n\xc5\xbdivljenjepis\n_START_PARAGRAPH_\nLeta 1710 je postal \xc4\x8dastnik v Coldstream Guards._NEWLINE_Pozneje je slu\xc5\xbeboval na Avstrijskem Nizozemskem v \xc4\x8dasu avstrijske nasledstvene vojne. Leta 1753 je postal poveljnik 14. (buckinghamshireskega), last vali\xc5\xbeanskega princa, pehotnega polka (14th (Buckinghamshire) Prince of Wales Own Regiment of foot) (dana\xc5\xa1nji West Yorkshire Regiment), in naslednje leto je bil povi\xc5\xa1an v generalmajorja._NEWLINE_20. februarja 1755 je pri\xc5\xa1el v kolonijo Virginijo z dvema polkoma britanske redne kopenske vojske, da bi sodelovali v bojih proti Francozom in Indijancem. Po ve\xc4\x8d mesecih priprav je vodil t. i. Braddockovo ekspedicijo proti Fort Duquesne, ki se je nahajal ob reki Ohio; v tej ekspediciji je prostovoljno sodeloval tudi George Washington. Ob pre\xc4\x8dkanju reke Monongahela 9. julija 1755 je izbruhnil spopad s francosko-indijansko enoto, v katerem je bil smrtno ranjen tudi Braddock. Umrl je \xc5\xa1tiri dni pozneje, 13. julija 1755.'